
RAPORT

asupra proiectului de Lege privind aprobarea Ordonanţei de urgenţă a Guvernului nr. 182/2005 pentru prorogarea termenelor prevăzute la art. 9 alin. (1) şi (4) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989 nr. 341/2004 

În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de Urgenţă a Guvernului nr. 182/2005 pentru prorogarea termenelor prevăzute la art. 9 alin. (1) şi (4) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989 nr. 341/2004, trimis cu adresa nr. P.L.x. 58 din 15 februarie 2006 şi înregistrat sub nr. 31/126 din 15 februarie 2006.
Senatul, în calitate de primă Cameră sesizată, a adoptat proiectul de Lege în şedinţa în şedinţa din 9 februarie 2006.

Potrivit prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, competenţa decizională, în cazul acestui proiect de Lege, aparţine Camerei Deputaţilor.


Consiliul Legislativ, prin avizul nr. 1785/15.12.2005, a avizat favorabil proiectul de Lege. 


Comisia parlamentară a revoluţionarilor din decembrie 1989, prin avizul nr. 44/26 din 21 februarie 2006, a avizat favorabil proiectul de Lege.

În conformitate cu prevederile art. 61 din Regulamentul Camerei Deputaţilor, republicat, membrii comisiei au examinat proiectul de Lege sus-menţionat şi avizul Consiliului Legislativ în şedinţa din 22 februarie 2006. 

La dezbaterea proiectului de Lege au fost prezenţi 25 de membri ai Comisiei juridice, de disciplină şi imunităţi.

Proiectul  de Lege urmăreşte asigurarea unei obiectivităţi sporite în procesul de evaluare şi avizare a preschimbării certificatelor de revoluţionar, în acest scop fiind necesară prorogarea termenelor prevăzute la art. 9 alin. (1) şi (4) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989 nr. 341/2004.

            Ţinând seama de aceste considerente, membrii comisiei au hotărât, cu unanimitate de voturi, să propună plenului Camerei Deputaţilor aprobarea proiectului de Lege privind aprobarea Ordonanţei de Urgenţă a Guvernului nr. 182/2005 pentru prorogarea termenelor prevăzute la art. 9 alin. (1) şi (4) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989 nr. 341/2004.

În raport de obiectul şi conţinutul său, proiectul de Lege face parte din categoria legilor ordinare.

